text: [{"text_idx": "#000002", "text": "Sa entrevista kan Bicol Mail ki Lovella Guarin, regional information officer kan Department of Agriculture sa Bicol base sa saindang narecibing damage report hali sa mga Municipal Agriculture Office (MAO) dakulang destroso sa agricultura iyo an tubig baha huli kan \u2018\u2018shear line\u2019\u2019."}, {"text_idx": "#000003", "text": "Sa sumada igwang total na 1,621 metrico toneladang danyos sa 5,129 na mga hektarya asin apektado si total na 3,962 mga paraoma sa rehiyon."}, {"text_idx": "#000004", "text": "Alagad dinagdag pa ni Lovella sa mga apektado igwa man tinatabang na libreng banhi an saindang ahencia na pinapaagi sa MAO kan lambang LGUs."}, {"text_idx": "#000005", "text": "Sa mga damage report sa cada provincia kan Bicol digdi sa Camarines Sur sa paroyan igwang total na P57,542,718; sa maisan \u2013 P16,051,455. Sa Masbate sa paroyan \u2013 P2,677,500. Sa Sorsogon \u2013 sa paroyan \u2013 P1,674,779 asin sa Catanduanes sa paroyan \u2013 P1,667921; high value crops \u2013 P57,000, Livestock \u2013 P584,250. Sa Albay \u2013 sa paroyan igwang P755,698, apektado si 48 mga paraoma asin 34 hektarya asin sa Camarines Norte \u2013 sa maisan \u2013 P11,400 na apektado si 40 hektarya mientras na igwang pitong livestock raisers na igwang danyos na P84,500 sa onseng hayop."}, {"text_idx": "#000007", "text": "Tubig baha huli kan \u2018\u2018shear line\u2019\u2019 asin LPA bako lang kaomahan sa toong parte kan retrato envez nagsakat na sa tinampo. (dpa)"}]